**Trustmary Group Oy** (aiemmin Suomen Asiakaskokemukset Oy) on vuonna 2015 Jyväskylässä perustettu ohjemistoyritys , joka tarjoaa asiakkailleen kuukausimaksullista pilvipalvelua. 

Suomessa toimittiin aiemmin Kokemuksia.fi-tuotemerkillä, ulkomailla käytössä on ollut alusta asti Trustmary-brändi.

Syksyllä 2021 Trustmary sai lähes kahden miljoonan euron rahoituksen kansainvälistymistä varten. Yritys toimii muun muassa Jyväskylässä ja Minneapolisissa Yhdysvalloissa.

Historia
--------

### Suomen Asiakaskokemukset (2015–2018)

Suomen Asiakaskokemukset Oy perustettiin vuonna 2015, jolloin Johannes Karjula osti kokemuksia.fi-verkkotunnuksen 3000 eurolla. Yrityksen muita perustajia olivat Arttu Haho, Perttu Paukkeri ja Valtteri Ylimäki. Toimintansa yritys aloitti keväällä 2016 kolmen hengen voimin. Johannes Karjula oli miettinyt eikö Suomessa ole yritystä, jolta voisi ostaa referenssipalveluita kiinteällä hinnalla. Kun sellaista ei ollut, hän päätti perustaa yrityksen itse. Yrityksen ensimmäisen vuoden liikevaihto oli 510 000 euroa ja liikevoitto tuhat euroa. Ensimmäisenä vuonna Kokemuksia.fi-sivustolle kertyi 1000 tarinaa yli 400 yrityksestä ja asiakkaiden joukossa oli muun muassa S-ryhmä, Destia ja Sotka.

Yritys loi Jyväskylän yliopiston kanssa tutkimustuotteen, jonka avulla yritykset saattoiva muun muassa hankkia suosittelijoita. Kesällä 2017 yrityksessä oli 35 työntekijää. Vuonna 2017 sen liikevaihto yli kolminkertaistui (1,65 miljoonaa euroa) liikevoiton ollessa 30 000 euroa.

Kesällä 2018 yrityksen hallitukseen nimitettiin uusina jäseninä Suomen parhaana myyntiorganisaationa palkitun Vainun toimitusjohtaja Mikko Honkanen ja Revenio Groupin toimitusjohtajana toiminut Olli-Pekka Salovaara. Revenion takia Yhdysvaltoihin muuttaneen Salovaaran avulla yritys sai sieltä uusia verkostoja ja käytännön kokemusta kansainvälistymisestä. Vuonna 2018 liikevaihto oli noin 2,4 miljoonaa euroa ja liikevoitto noin 20 000 euroa. Yrityksen kasvu on rahoitettu tulorahoituksella ilman ulkopuolista pääomaa.

### Trustmary Group Oy (2019–)

Keväällä 2019 yrityksessä oli yhdeksän osakasta, 44 työntekijää ja toimipisteitä Jyväskylässä, Helsingissä, Turussa, Oulussa, Kuopiossa, Tukholmassa ja Raleighissa Pohjois-Carolinassa, Yhdysvalloissa. Eniten työntekijöitä oli Keski-Suomessa, 20 ihmistä]. Työntekijöistä puolet toimii sisällöntuottajina: videokuvaajina, tuottajina ja toimittajina. Helmikuussa yritys muutti nimensä Suomen Asiakaskokemukset Oy:stä Trustmary Group Oy:ksi. 
Trustmary Groupin liiketoimintaan kuului etsiä yritysasiakkaille referenssiasiakkaita, heidän haastattelu ja haastatteluihin liittyvä sisällöntuotanto niin artikkeleiksi kuin videoiksikin. Jos tyytyväisiä asiakkaita ei löytynyt, sisällöt jäivät tekemättä ja asiakasyritystä autettiin asiakaskokemusten kehittämisessä. Sisällöt tehtiin ilman tilaajana toimivaa yritystä, jolloin ne eivät voineet vaikuttaa asiakkaiden tekemien suosittelujen sisältöön. Lopuksi asiakkaita autettiin uusien sisältöjen hyödyntämisessä viestinnässä. Maaliskuuhun 2019 mennessä se oli tuottanut yli 2000 videoprojektia yli 900 yritykselle. Yrityksen tekemissä videoissa esiintyi esimerkiksi sanfranciscolaisen ruokapalveluyrityksen suomalaisen HappyOrNotin tuotetta kehuva johtaja ja Teemu Selänne, joka kertoi siitä, miten Naantalin Kultarannan laituriin pääsee isollakin veneellä. Yrityksen vuotuinen kasvu oli noin 20 prosenttia, ja se oli saatu aikaan tulorahoituksella.

Vuonna 2020 alkanut korona-aika vaikeutti projektien tuottamista aiemmalla toimintamallilla ja koska asiakkaiden luokse ei voitu mennä kuvaamaan videoita, yritys muutti liiketoimintansa videoiden tuottajasta ohjelmistoyhtiöksi. Ohjelmiston kehittäminen oli aloitettu vuotta aiemmin.

Syksyllä 2021 Trustmaryllä oli 30 työntekijää, joista 20 Jyväskylässä. Yhtiö sai lähes kahden miljoonan euron rahoituksen. 1,1 miljoonaa saatiin Vendep Capitalilta ja Business Finlandin Nuoret Innovatiiviset Yritykset -ohjelmasta maksimissaan 750 000 euroa. Vendep-rahasto sijoittaa kuukausimaksullisia pilvipalveluita luoviin startup-yrityksiin ja Trustmary oli sen ensimmäinen sijoituskohde. Rahoitus on tarkoitus käyttää kansainvälistymiseen erityisesti Yhdysvalloissa ja tavoitteena oli käyttää rahoitusta 10–15 työntekijän rekrytointiin.

Organisaatio
------------

Syksyllä 2021 Trustmaryllä oli 30 työntekijää, joista 20 Jyväskylässä.
Yrityksen toimitusjohtajana toimii Johannes Karjula, joka on myös yksi Satokausikalenterin kolmesta perustajasta. Yritys toimii muun muassa Jyväskylässä ja Yhdysvaltojen Minneapolisissa. 

Vuonna 2020 yrityksen ensimmäinen tuote, videoiden tuottaminen, muuttui yrityksen pääliiketoiminnasta lisätuotteeksi.

Tuote ja markkinat
------------------

Trustmary on kehittänyt ohjelmistotyökalun, joka kokoaa yhteen yritysten asiakkaiden mielipiteet, kerää julkiset suositukset ja tarjoaa suosituksia oikeassa paikassa potentiaalisille asiakkaille keräten samalla asiakkailleen liidejä. Ohjelmistolla on satoja yritysasiakkaita Suomessa, Yhdysvalloissa, Kanadassa, Saksassa ja Ruotsissa.

Yrityksen ylläpitämässä kokemuksia.fi-mediassa julkaistiin videoina ja artikkeleina yritysten työntekijöiden ja asiakkaiden kokemuksia ja suosituksia. Trustmary Group teki niitä omille yritysasiakkailleen, jotka käyttivät sisältöjä markkinointi- ja rekrytointiviestintäänsä.

Tunnustuksia
------------

* Keski-Suomen kauppakamari palkitsi kokemuksia.fi:n vuoden 2018 digitalisaatioteko -palkinnolla. Palkinto jaettiin ensimmäistä kertaa. Valintaa perusteltiin sillä, että yritys on hyödyntänyt monipuolisesti digitaalisia työkaluja ja rakentanut niiden avulla monikanavaista näkyvyyttä asiakkailleen.
* Trustmaryn perustaja Johannes Karjula palkittiin vuonna 2019 nuorena keskisuomalaisena yrittäjänä. Valtakunnallisessa Vuoden nuori yrittäjä -semifinaalissa Karjula sijoittui kolmanneksi.

Lähteet
-------

1. 1 2 3 4 5 6  Riku Porvari: Keski-Suomen kauppakamari aloitti uuden palkintoperinteen – vuoden digitalisaatioteko -palkinto Kokemuksia.fi:lle *KSML.fi – Keskisuomalainen*. Viitattu 11.3.2019.
2. 1 2  Kokemuksia.fi aloittaa maailman valloituksen uudella Trustmary-brändillä *info.kokemuksia.fi*. Viitattu 11.3.2019.
3. 1 2 3 4 5 6 7 8  Riku Porvari: Ostopäätökset tehdään usein omien ja tuttujen kokemusten perusteella perusteella – kasvava jyväskyläläisyritys tuo puskaradiota verkon hakukoneisiin *Keskisuomalainen*. Viitattu 11.3.2019.
4. 1 2 3 4 5 6 7 8 9 10 11 12 13  Jorma Rahkonen: Jyväskyläläinen Trustmary sai lähes kahden miljoonan euron rahoituksen kansainvälistymiseen – yrityksen tavoitteena on saada tyytyväisten asiakkaiden ääni paremmin kuuluviin myynnin lisäämiseksi *Keskisuomalainen*.  14.9.2021. Viitattu 14.9.2021.
5. 1 2 3 4  Micke Suopuro: Kokemuksia.fi:n kärkituote on yksinkertainen ja toimiva – kolminkertainen kasvu vie kohti kansainvälistymistä *Kauppalehti*. Viitattu 11.3.2019.
6. 1 2  Pääomasijoittaminen | Satoja miljoonia euroja jaettavaa. Kolme suomalaista pääomasijoittajaa kertoo, miltä näyttää tulikuumalla markkinalla, jolla rahaa on enemmän kuin koskaan. *Helsingin Sanomat*.  14.9.2021. Viitattu 25.10.2021.
7. 1 2 3 4 5  SaaS marketing startup, Trustmary raises $2.2M to drive growth in Europe, North America *The Business Journals*. Viitattu 26.10.2021.
8. 1 2  Koskinen, Anssi: "Tehdäänkö tästä tuote?".  *Laukaa-Konnevesi*, 5.9.2019.
9. 1 2 3  Micke Suopuro: Startup kerää aitoja asiakastarinoita: "Nykyään ­maanantai on ­heittämällä viikon paras ­päivä" *Kauppalehti*. Viitattu 11.3.2019.
10. 1 2  Ilkka Hartio: Hän on Keski-Suomen vuoden 2019 nuori yrittäjä – hyvä yritysidea, tehokas kaupallistaminen ja osaava henkilöstö toivat palkinnon *Keskisuomalainen*. Viitattu 30.4.2019.
11. 1 2 3  Suur-Jyvaskylan lehti *edition.pagesuite.com*. Viitattu 15.10.2019.
12. ↑  Trustmary Group Oy *Kauppalehti*. Viitattu 11.3.2019.
13. ↑  Yritysmaailmassa uraa luova Johannes Karjula lähettää terveisiä Raaheen: "Se on järkyttävän kaunis kaupunki, merimaisemat ja kaikki, mutta se potentiaali on täysin alihyödynnetty" *Raahen Seutu*. Viitattu 25.10.2021.
14. 1 2  Jyväskyläläinen Trustmary muuntui videotuotantoyhtiöstä markkinointiteknologiatoimijaksi ja keräsi yli miljoonan euron rahoituksen, jonka avulla yritys hakee vahvaa kasvua ulkomailla *www.markkinointiuutiset.fi*. Viitattu 14.9.2021.
15. ↑  Samuli Karjula: "Satokausiajattelu on trendikästä" *yhteishyva.fi*. Viitattu 11.3.2019.
16. ↑  Tiimi *Trustmary*. Viitattu 26.10.2021.
17. ↑  Konttiravintoloitsija Jarna Kaplas on Vuoden nuori yrittäjä 2019 — Mäntyharjun Kohoset ylsivät finaaliin asti - Länsi-Savo *lansi-savo.fi*.  25.5.2019. Viitattu 15.10.2019.

Aiheesta muualla
----------------

* Radio Kompassin Yrittäjäradio: Suomen Asiakaskokemukset Oy auttaa tekemään parempia ostopäätöksiä 12.7.2016[vanhentunut linkki]